疫情之下,許多企業都改用Online interview代替傳統面試,以減低病毒傳染的風險。本以為在疫境下,求職者對工作有更大的渴求,但有人力資源從業員(HR)在網上討論區發文,投訴近來有很多應徵者「放飛機」,連一個電話通知也沒有,令她十分憤怒,揚言「永不錄用」他們。
哪些求職者最常No Show?(按圖了解)
事主:「我係某公司做HR,近排真係好嬲!疫情之下我哋都係安排online interview,諗住都叫保障返大家安全。但係由3月開始,每個星期最少有1個人唔參加online interview而無出聲!打電話畀佢又唔聽!no offence,全部都係90/00後!仲有啲人係見senior post,都係一樣no show!係咪諗住唔會見到真人,所以可以咁無交帶?你唔想打電話都可以send email講聲你唔嚟,你哋咁無責任心,好難想像如果請咗你哋會發生咩事。呢啲人就算之後再apply我哋公司,都一定唔會錄用!」
網民意見:
網民A:佢哋咁無交帶,其實請唔到唔係壞事,向好方面諗唔好咁嬲。
網民B:騎牛搵馬好基本啦,如果有份更好嘅工,梗係唔in你啦,理你得去死。
網民C:見工放飛機都唔算慘,試過好幾次求職者簽約嗰日先no show,浪費我啲時間!
網民D:我仲以為疫情期間好多人等工開,咩工都會見添,定係你間公司嗰名臭晒啊?
網民E:如果你做得耐HR,應該周不時遇到no show情況啦,睇嚟你仲你入世入深~
網民F:完全明白,HR都要追數,求職者唔嚟又要同返阿頭解釋,難為了大家。
網民G:會唔會係好多人中咗招,被迫隔離所以唔得閒interview啊?
作為一個有責任心的求職者,萬一決定不赴約面試,理應提早以電話或電郵告知負責人,以便對方作出安排。就上述事件來看,應徵者已在HR心中留下壞印象,影響個人聲譽,得不償失。
由於疫情緣故,許多公司都改用Online interview取代傳統面試。千萬不要以為遙距面試更輕鬆,事實上仍有很多要注意的地方,尤其要避免以下的面試陷阱。
按圖了解更多:
如果大家在職場上有不開心想發洩,或是對《勞工法例》有疑難,歡迎投稿給我們,我們會盡量解答你的問題,當打工仔的樹洞!👉 https://forms.gle/o2K2DaZWXzLFhypT7